Økonomien var anstrengt i Mjøndalen IF og ga lite rom for innkjøp av nye spillere i stand til å forsterke laget. Spillerstallen forble relativt uforandret fra sesongen i forveien. Kai Petter Johansen var hentet tilbake etter et opphold hos for å forsterke en forsvarskjede anført av Pål Skistad. Mens Espen Palm og U-landslagsspilleren Lars Olsson var hentet inn til midtbanen. Mye av angrepsspillet var basert på hurtigheten til lagets mest målfarlige spiller, Per Ivar Fornes, med støtte fra lagets mest kjente spiller, veteranen Per Terje Markussen. Fornes kom i retur fra før sesongstart etter at han ble veid for lett under sesongoppkjøringen etter overgang fra Mjøndalen etter sesongslutt i 1991. Angrepsduoen Fornes og Markussen utgjorde lagets sterkeste kort i kampen om å overleve. Fra midten av juli ble også den ungarske spilloppleggeren Bálint Miskovicz klar for spill i klubben.